Joseph Stoffel

Joseph ”Josy” Stoffel (27. kesäkuuta 1928 Differdange – 9. maaliskuuta 2021 Esch-sur-Alzette) oli luxemburgilainen telinevoimistelija.

Stoffel kilpaili viisissä peräkkäisissä kesäolympialaisissa vuosina 1948–1964 ollen yksi harvoista tähän yltäneistä telinevoimistelijoista. Hänen parhaat sijoituksensa olympiatasolla olivat joukkuekilpailun 11. sija Lontoossa 1948 ja hevosen 12. sija Melbournessa 1956. Ottelussa hän oli parhaimmillaan 18:s Roomassa 1960. Tokion kesäolympialaisissa 1964 Stoffel toimi maansa lipunkantajana kisojen avajaisissa: hän loukkaantui kisoissa ja päätti uransa niiden jälkeen. Stoffel voitti hypyssä EM-pronssia Frankfurtissa 1955 kaksoisvoiton ottaneiden saksalaisten jälkeen. Baselin MM-kilpailuissa 1950 hän sijoittui ottelussa viidenneksi. Yhteensä Stoffel kilpaili neljissä MM- ja kuusissa EM-kilpailuissa. Hän voitti toistakymmentä Luxemburgin mestaruutta, ja maan parhaaksi urheilijaksi hänet valittiin vuosina 1957 ja 1960. Kilpauransa jälkeen Stoffel valmensi Luxemburgin voimistelumaajoukkuetta. Stoffel kuoli 92-vuotiaana 9. maaliskuuta 2021.

Lähteet

Viitteet

Aiheesta muualla 
 

Luxemburgilaiset urheilijat
Vuonna 1928 syntyneet
Vuonna 2021 kuolleet